CELEX: 32015R1324
Language: hu
Date: 2015-07-31
Title: A Tanács (EU) 2015/1324 rendelete (2015. július 31.) a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról

1.8.2015   
            
            
               HU
            
            
               Az Európai Unió Hivatalos Lapja
            
            
               L 206/10
            
         A TANÁCS (EU) 2015/1324 RENDELETE
   (2015. július 31.)
   a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1),
   tekintettel az Európai Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 204/2011/EU tanácsi rendelet (2) hatályba léptet a 2011/137/KKBP tanácsi határozatban (3) foglalt egyes intézkedéseket.
            
         
               (2)
            
            
               A (KKBP) 2015/1333 határozat elvégezte a 2011/137/KKBP határozat II. és IV. mellékletében felsorolt személyek és szervezetek felülvizsgálatát. A (KKBP) 2015/1333 határozat a módosított 2011/137/KKBP határozattal előírt korlátozó intézkedéseket egy új jogi eszközben egységes szerkezetbe is foglalta. Technikai módosítás szükséges a 204/2011/EU rendelethez, hogy összhangban legyen a (KKBP) 2015/1333 határozattal.
            
         
               (3)
            
            
               Ez a módosítás az Európai Unió működéséről szóló szerződés hatálya alá tartozik, ennélfogva – különösen a gazdasági szereplők által valamennyi tagállamban történő egységes alkalmazásának biztosítása céljából – a végrehajtásához uniós szintű szabályozás szükséges.
            
         
               (4)
            
            
               A 204/2011/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 204/2011/EU rendelet a következőképpen módosul:
   
               1.
            
            
               A 3. cikk (2) bekezdésének c) pontja helyébe a következő szöveg lép:
               
                           „c)
                        
                        
                           technikai segítségnyújtás, finanszírozás és pénzügyi támogatás az alábbiakhoz kapcsolódóan:
                           
                                       i.
                                    
                                    
                                       a líbiai kormány részére kizárólag biztonsági vagy leszerelési támogatásként nyújtott katonai felszerelések, beleértve a b) pont hatálya alá nem tartozó és kizárólag fegyvereket és azokhoz kapcsolódó anyagokat, a szankcióbizottság előzetes jóváhagyása szerint;
                                    
                                 
                                       ii.
                                    
                                    
                                       a líbiai kormány részére kizárólag biztonsági vagy leszerelési támogatásként nyújtott, halált nem okozó katonai felszerelések;”.
                                    
                                 
                     
         
               2.
            
            
               A 8. cikk a következőképpen módosul:
               
                           a)
                        
                        
                           az (1) bekezdésben a bevezető szövegrész és az a) pont helyébe a következő szöveg lép:
                           „(1)   Az 5. cikktől eltérve, a II. mellékletben felsorolt személyek, szervezetek és szervek, valamint az 5. cikk (4) bekezdésében említett szervezetek vonatkozásában a IV. mellékletben felsorolt, hatáskörrel rendelkező tagállami hatóságok engedélyezhetik egyes befagyasztott pénzeszközök vagy gazdasági erőforrások felszabadítását, amennyiben a következő feltételek teljesülnek:
                           
                                       a)
                                    
                                    
                                       a szóban forgó pénzeszközök vagy gazdasági erőforrások olyan bírósági, közigazgatási vagy választottbírósági zálogjog, vagy olyan bírósági, közigazgatási vagy választottbírósági határozat hatálya alá tartoznak:
                                       
                                                   i.
                                                
                                                
                                                   amely a személy, szervezet vagy szerv II. mellékletbe történő felvételének időpontja előtt keletkezett, illetve került meghozatalra; vagy
                                                
                                             
                                                   ii.
                                                
                                                
                                                   amely az 5. cikk (4) bekezdésében említett szervezetnek az ENSZ Biztonsági Tanácsa által történő jegyzékbe vételének időpontját megelőzően keletkezett, illetve került meghozatalra;”;
                                                
                                             
                                 
                     
                           b)
                        
                        
                           a (2) bekezdésben a c) pont helyébe a következő szöveg lép:
                           
                                       „c)
                                    
                                    
                                       a határozat nem valamely, a II. vagy a III. mellékletben felsorolt természetes vagy jogi személy, szervezet vagy szerv javára szól; és”.
                                    
                                 
                     
         
               3.
            
            
               A 8b. cikk (2) bekezdésének a) pontja helyébe a következő szöveg lép:
               
                           „a)
                        
                        
                           az érintett hatáskörrel rendelkező hatóság megállapította, hogy a kifizetés nem sérti az 5. cikk (2) bekezdését, és nem valamely, az 5. cikk (4) bekezdésében említett szervezet javára szól;”.
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 31-én.
      
         
            a Tanács részéről
         
         
            az elnök
         
         J. ASSELBORN
      
   
   
      (1)  Lásd e Hivatalos Lap 34. oldalát.
   
      (2)  A Tanács 204/2011/EU rendelete (2011. március 2.) a líbiai helyzetre tekintettel korlátozó intézkedések meghozataláról (HL L 58., 2011.3.3., 1. o.).
   
      (3)  HL L 58., 2011.3.3., 53. o.